ประจำเดือนไม่มาเกือบสองเดือนแล้วค่ะ ซึ่งก่อนหน้านี้เคยมีอะไรกันกับแฟนเมื่อวันที่8 มิ.ย.ครั้งล่าสุด แล้ววันที่10 มิ.ย. ประจำเดือนก็มา (แต่หลังจากนั้นไม่ได้มีอะไรกันอีกเลย) ตอนนี้ผ่านมาเดือนกว่าๆเกือบ2เดือนแล้ว แต่ประจำเดือนก็ยังไม่มาตรวจแล้วแต่ไม่ขึ้น2ขีด(10สิงหาก็2เดือนเต็มที่ประจำเดือนไม่มา) อยากทราบว่าจะเป็นอะไรไหมคะ
สวัสดีค่ะ การขาดประจำเดือนไปเกิน 35 วันนั้นอาจเกิดจาก-การตั้งครรภ์-ความเครียด การพักผ่อนน้อย-โรคไทรอยด์ทำงานผิดปกติ-ถุงน้ำหลายใบในรังไข่ หรือความผิดปกติของฮอร์โมนที่สร้างจากรังไข่-พังผืดในมดลูกสาเหตุที่พบบ่อยที่สุดคือการตั้งครรภ์ การตรวจด้วยชุดการตั้งครรภ์นั้นสามารถให้ผลบวกหลังการปฏิสนธิ 10-14 วัน แนะนำไปยืนยันการตรวจการตั้งครรภ์ที่รพ.อีกครั้ง แพทย์อาจตรวจปัสสาวะ ตรวจเลือด หรือทำอัลตราซาวน์หน้าท้องร่วมด้วยค่ะ แต่หากหลังมีประจำเดือนครั้งสุดท้าย ไม่ได้มีเพศสัมพันธ์อีก มีโอกาสตั้งครรภ์น้อย ยกเว้นว่าเลือดที่ออกมาครั้งนั้นไม่ใช่เลือดประจำเดือนหากมีอาการเลือดออกมามากผิดปกติปนก้อนเนื้อ ปวดหน่วงท้องน้อยมาก อาจเป็นภาวะแทรกซ้อนของการตั้งครรภ์ ควรรีบไปพบแพทย์